
ANUNŢURI 


+ Evenimente: Sâmbătă a fost încreştinat Haralambie, al nouălea copil al pr. Ioan şi al pre. Zenovia de la Cil. Dumi- 
nica aceasta suntem alături de Sergiu (fotograful) şi Maria-Belen (originară din Argentina şi convertită recent la 
Ortodoxie) care se unesc întru Hristos în Taina Cununiei. 


* Să ne amintim de cei plecaţi din obşte: Cornelia (a familiei Popescu), la 6 luni şi Ovidiu Berheci la 1 an. Dumne- 
zeu să-i odihnească în pace! 


+ Acum o săptămână, Asociaţia Sf. Iosif cel Milostiv a fost invitată la Săvârşin de către Casa Regală şi 
Profi, alături de alte asociaţii, la o discuţie cu producătorii locali, unde s-a vorbit despre sprijinirea ONG-urilor care 
au în vedere diminuarea risipei alimentare. De asemenea, în luna aprilie asociaţia a început să susţină prezentări 
(inclusiv cu filmuleţe) despre acest subiect în faţa elevilor de la Școala Sf. Nicolae, pentru a-i sensibiliza asupra sur- 
plusului de alimente şi nevoii de a ajuta pe cei care nu au ce pune pe masă. Copiii s-au arătat interesaţi, punând între- 
bări. 


+ De luni începe campionatul de fotbal al echipelor de copii din Arhiepiscopia Aradului. S-au înscris câte- 
va zeci de echipe, printre care şi cea a Bisericii noastre, care a primit numele MaxiMina (după sfinţii care ne ocro- 
tesc) şi supranumele Impetuoşii, aşa cum plini de forţă şi avânt le dorim să fie nu numai în sport, dar mai ales în via- 
ţă şi în credinţă! 


* La Câmpulung Moldovenesc a fost inaugu- 

rat duminică magazinul naturist „Arimateea — 
în slujba sănătăţii”, un proiect al Arhiepiscopiei 
Sucevei şi Rădăuţilor. Produsele fitoterapeutice 
sunt realizate în laboratorul Arhiepiscopiei şi în 
atelierele din mănăstirile eparhiei: Dragomirna, 
Suceviţa, Voitinel. (sursa: basilica.ro) 


* Ministerul Investiţiilor a aprobat cererea de fi- 
nanţare în valoare de 9 milioane de euro pentru 
restaurarea şi modernizarea Memorialului 
„Închisoarea Tăcerii” de la Râmnicu Sărat, 
judeţul Buzău. Reamintim că Istoria comunismului în România va deveni, odată cu noile legi ale educaţiei, disciplină 
obligatorie în liceu. (sursa: basilica.ro) 


* Un cercetător austriac a descoperit cu ultraviolete, textul şters de un copist al Evangheliei în limba siriacă, pe un 
manuscris datând din secolul III. Acesta devine astfel una din cele mai vechi traduceri păstrate ale Cărţii sfinte. 
(sursa: orthodoxchristian.com) 

' “Povestiri de 


Paști 


“1 din clasicii ruși 


ne recomandă 


POVESTIRI DE PAŞTI DIN CLASICII RUŞI 


Aceste minunate povestiri din fondul clasic al literaturii ruse şi universale îl fac părtaş 
pe cititor la bucuria Paştilor şi la iubirea de oameni a Celui înviat. 

Aflate sub semnul Invierii Domnului, textele din această antologie nu sunt doar pur- 
tătoare ale strălucitoarei bucurii -pascale, ci şi aducere-aminte de suferinţa oameni- 
lor, pentru care Domnul S-a întrupat, a pătimit şi a înviat. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 


ŞTIRI 


| 
Mi 2 
Numărul 16 (CXXIX) 


Sfinţii săptămâni 


D 14 - DUMINICA SAMARINEN- 
CEI (a V-a după Paști); Sf. Sf. Mc. 
Terapont; Sf. Mc. Isidor 


Ziua naţională de cinstire a 
martirilor români din temniţele 
comuniste 


L 15 - Sf. ler. Iacob Putneanul, Mi- 
tropolitul Moldovei; Sf. Cuv. Paho- 
mie cel Mare; PEŞTE 


M 16 - Sfinţii Cuvioşi Sila, Paisie şi 
Natan de la Sihăstria Putnei; Sf. Cuv. 
Teodor cel Sfinţit; Sf. Cuv. Brendan 
Marinarul 


Mi 17 - Sf. Apostoli Andronic şi lu- 
nia; PEŞTE 


- Mărturisitorul: Ierom. Ioan Iovan 
(2008) 


J 18 - Sf. Mc. Petru, Dionisie, An- 
drei, Pavel, Venedim, Paulin, Iraclie 
şi Hristina fecioara 


V 19 - Sf. Sf. Mc. Patrichie al Prusei 
și cei cu dânsul; Sf. Mc. Chiriachi; Sf. 
Nou Mucenic Ioan preotul din Santa 
Cruz (SUA); Sf. Prinţ Dimitrie Don- 
skoi; PEŞTE 


S 20 - Sf. Sf. Mc. Talaleu; Sf. Cuv. 
Lidia, ucenica Sf. Ap. Pavel; Sf. Cuv. 
Talasie Libianul (Filocalia III) 


- Mărturisitorul: Pr. Zosim Oancea 
(2005) 


Foaie ortodoxă LIT pentru sufleţ | iz d CĂ 


me m n m. 


14 mai 2023 


Arhid. Sorin Mihalache 


Controlul minţii e ceva care se deprinde de-a 
G lungul unei vieţi interioare cultivate suficient 
de multă vreme. 


În cea mai mare parte a vieţii, noi nu ştim şi nu suntem pregătiţi să ne 
întâlnim cu singurătatea noastră. Noi, în singurătate, nu încercăm să 
ne cunoaștem pe sine. Nu cunoașterea de sine este o ţintă a vieții creşti- 
ne. Îngrijirea de sine este o ţintă a vieţii creştine. Filosofia grea- 
că a încercat să facă o sondare, ca să vadă omul cine este el. Noi, când 
rămânem singuri, ne rugăm. Cunoaşterea de sine vine la pachet cu cu- 
noaşterea lui Dumnezeu. De fapt, a-L cunoaşte pe Dumnezeu şi ceea ce 
vrea El mă ajută să cunosc cea ce vrea Dumnezeu de la mine şi a mă 
cunoaşte pe mine nu înseamnă a mă cunoaşte pe mine acum. Acum 
trebuie să cunosc relele pe care le fac, să le spovedesc, dar ţinta mea 
este să ajung ce vrea Dumnezeu. Și atunci, în singurătate, nu ar trebui 
să mă cercetez pe mine. Ar trebui să mă rog, ar trebui să mă liniştesc, ar 
trebui să citesc ceva, să dau minţii mele ceva să facă. 

Există un concept care se numește sporovăiala 


A & 
gândurilor, mintea noastră sare încontinuu de la 
un loc la altul. A fost un experiment la o universitate 
americană. Studenţii aveau pagere — a fost făcut prin anii 
'90 — şi cercetătorii au spus: „în momentul în care sună 
pagerul, luaţi un pix şi scrieţi direct la ce va gândiţi”. Şi 
sunau pagerele de 4-5-6 ori în zece minute şi şi-au scris 
gândurile şi le-au cumulat cercetătorii pe subiecţi. Şi a 
arătat foarte bine acest experiment acest joc al minţii. 
Mintea are o stare de referinţă şi o stare de semi- 
activitate şi sare gândul încontinuu. Mă uit la o încălță- 
minte. Mi-amintesc de o verişoară de-a mea avea încăl- 
țăminte la fel. Ea a plecat în Canada şi acolo o duce mai 
bine decât mine. Acolo salariile sunt un pic mai mari. 
Iarăşi mi-a făcut decanul probleme, altfel anul ăsta aş fi 
putut să ajung conferenţiar şi din cauza asta nu am pu- 
tut să-mi iau şi maşină şi iarăşi nu am schimbat roţile 
anul ăsta, tot cu roți de iarnă am rămas. Ce prost e me- 
canicul ăla din colţ, care nu mi-a schimbat... şi am ajuns 
de la papuci la mecanicul meu din cartier în trei minute. 
N-are nicio logică mintea. 


Şi atunci, ce spun Părinţii? Stau singur, dar nu pot să 
stau singur nimic făcând, trebuie să fiu instruit în rugă- 
ciune ca să pot sta singur fără să cad într-o stare negati- 
vă. Şi atunci, trebuie să mă protejez de acest salt al minţii 
care, în general, dacă nu am nimic de făcut şi nici o pre- 
siune, sare în orice direcţie; dar, de cele mai multe ori, 


Versuri 


Cu mâine 
zilele-ți adaogi 

nu se întâmplă aşa, mintea mea curge spre o îngrijorare 
pe care o am: mi-amintesc de un examen pe care îl am, 
de o datorie pe care trebuie să o plătesc, de o activitate 
foarte rea pe care trebuie să o fac. Şi mintea asta face, 
dacă e neinstruită, se duce repede spre ceva ce mă îngri- 
jorează şi, în general, gonflează, umflă chestia aia, o face 
mai mare decât este şi mai periculoasă decât este. 


Eu nu pot să stau singur nimic făcând. Asta nu e 
viaţă spirituală. Starea de disconfort în singurătate îmi 
arată ce viaţă spirituală am, pentru că un om cu viaţă 
duhovnicească când e singur în general se roagă, îi po- 
meneşte pe toţi cei dragi, şi pomeneşte relele pe care le-a 
făcut, îşi străpunge inima de relele care le-a făcut. Are o 
lucrare interioară. 


Noi dacă nu suntem așa şi suntem la început, când sun- 
tem singuri trebuie să legăm mintea noastră de naraţiu- 
nea unei cărţi duhovniceşti sau să-i dăm să facă ceva, îi 
punem chingile unei rugăciuni şi o forțăm să meargă nu- 
mai cu rugăciunea. Şi, în felul acesta, interioritatea mea 
se organizează. Altminteri, e foarte greu să mă organizez, 
controlul minţii e ceva care se deprinde de-a lungul unei 
vieţi interioare cultivate suficient de multă vreme. Deci, 
într-un fel e normal să nu ştim ce să facem atunci când 
suntem singuri, pentru că e atipic să stăm singuri astăzi. 
Dar, încet-încet, dacă nu exersăm singurătatea, va fi 
foarte greu să avem o viaţa interioară aşa cum trebuie. 


Masi 


Mihai Eminescu 


Cu mâine zilele-ţi adaogi, 
Cu ieri viaţa ta o scazi 
Și ai cu toate astea-n faţă 


De-a pururi ziua cea de azi. 


Când unul trece, altul vine 
În astă lume a-l urma, 
Precum când soarele apune 


EI şi răsare undeva. 


Se pare cum că alte valuri 
Cobor mereu pe-acelaşi vad, 
Se pare cum că-i altă toamnă, 


Ci-n veci aceleaşi frunze cad. 


Naintea nopții noastre umblă 
Crăiasa dulcii dimineţi; 
Chiar moartea însăşi e-o părere 


Și un vistiernic de vieți. 


Din orice clipă trecătoare 
Ast adevăr îl înţeleg, 
Că sprijină vecia-ntreagă 


Şi-nvârte universu-ntreg. 


Cu mâine zilele-ţi adaogi, 
Cu ieri viaţa ta o scazi, 
Având cu toate astea-n faţă 


De-a purure ziua de azi. 


Priveliştile sclipitoare, 
Ce-n repezi şiruri se diştern, 
Repaosă nestrămutate 


Sub raza gândului etern. 


De-aceea zboare anu-acesta 
Și se cufunde în trecut, 
Tu ai ş-acum comoara-ntreagă 


Ce-n suflet pururi ai avut. 


Nr. 16/2023 


stantinopolul în anul 1204 — n.n.). 
Exemple remarcabile de caligrafie au 
fost cunoscute și în Rusia, începând 
de la „Evangheliarul lui Os- 

tromir” (anul 1057), iar Occidentul 
abundă de manuscrise executate cu 
multă artă (Evangheliarul de la Lin- 
disfarne — sec. VIII). 

Evangheliarul lui Ostromir 


Scrisul frumos presupune o 
aşezare, iar azi, totul e pe fugă. 
Ce ar însemna pentru noi, ca 
adulţi, să scriem frumos 5 mi- 
nute pe zi? 


Ar trebui să putem scrie frumos tot 
timpul, nu să fie un efort al momen- 
tului, ceva episodic, ci o expresie a 
achiziţiilor, simţămintelor .... a ceea 
ce suntem. 


Făcând o analiză „la rece”, foarte 
realistă, faţă de trecut, vremurile de 
azi au paradigma schimbată vizavi 
de rigoare, totul e într-adevăr „pe 
fugă”, astfel că şansele unei aşezări, 
în general, dar şi în particular, prin 
caligrafie, scad considerabil. De ace- 
ea, gândul de a avea 5 minute pe zi 
pentru caligrafie, riscă să rămână 
doar o dorinţă frumoasă... 


Este a scrie frumos un talent pe 
care doar unii îl au sau ceva la 
îndemâna oricui? De ce unii 
oameni scriu urât oricât s-ar 
sili? 


În etapa de învăţare a scrierii, se pu- 
ne un accent deosebit pe rigoare, pe 
aspectul estetic, pe tehnica de scriere 
şi majoritatea copiilor scriu frumos. 
Cu timpul, creşte volumul de muncă 
şi viteza de lucru, în detrimentul ca- 
lităţii scrisului. Acesta poate rămâne 
măcar ordonat, structurat. Dar a 

scrie repede şi caligrafic ţine de ta- 
lanţii artistici. Mulţi oameni pot cân- 
ta la vioară, dar George Enescu ră- 
mâne unic, la fel ca Grigorescu în 
pictură. 


Caligrafia a fost o materie im- 
portantă în trecut. Mai există 


în progra- 
: zi ra: o ma şcola- 
CD MEAVAHTEZATE ră? 
p NA ATADANI A NA 
MACTA MIZA Până în 
anul 1998, 
Mi AA DAL: AA BA în Progra- 
ACTE CDL) DEVA ma şcolară 
DAUETA:HXCEUTI in ROMA 
afis nia (ultima 
NANE; Ă A TALOAL  cucaligra- 
MEIVECENIECHIANTA 6), exista 
disciplina 
HAZBALUAHHAEAMA  Caligrafie, 
TUIA: HARA AHT E prin inter- 
mediul că- 
HANPADEABHIBIIA  reiaseur- 
MHEHARPADIA E mărea în 
primul rând 
învăţarea 


scrierii lizibile, estetice, aşezarea în 
pagină, ortografia, punctuaţia, pozi- 
ţia corectă a corpului, a instrumen- 
tului de scris, etc. Odată cu reforma 
învăţământului românesc din 1998, 
Caligrafia este eliminată din Planul 
— cadru, ca disciplină de studiu de 
sine stătătoare, în contextul descon- 
gestionării programei. 


În ciuda acestui fapt, caligrafia se 
deprinde în continuare în şcoală, 
odată cu învăţarea citit-scrisului. 
Este o prioritate în ciclul achiziţiilor 
fundamentale (clasa pregătitoare, I, 
a II-a), dar rămâne o preocupare 
permanentă, pe întreg parcursul mi- 
cii şcolarităţi; 


De ce au nevoie copiii erei digi- 
tale de caligrafie? 


Un răspuns simplist ar putea fi, de 
exemplu, să semnezi de mână o feli- 
citare pentru aniversare. E un fel de 
carte de vizită a unei persoane, te 
reprezintă. Desigur, poţi scrie fru- 
mos cu ajutorul unui computer, dar 
această scriere elimină nota ta per- 
sonală. La urma urmei, atunci când 
o persoană scrie, se gândeşte nu nu- 
mai la partea de conţinut, ci și la 
partea exterioară a ceea ce este scris. 
Creăm cu mintea, cu inima, cu sufle- 
tul şi mâna este instrumentul sau 
prelungirea acestei creativităţi. Cali- 
grafia pune accent pe individualitate 
- vorbeşte în favoarea caracterului 
tău. 


Dacă ar fi să aprofundăm, am putea 
intra puţin în culisele tehnicii scrierii 
şi descoperim dintr-o dată că scrisul 
caligrafic ajută creierul să integreze 
informaţii tactile şi vizuale şi creează 
dexteritate motorie fină, dezvoltă la 
un nivel superior memoria vizual - 
spaţială, memoria musculară, pre- 
cum şi sincronicitatea/coordonarea 
mişcărilor. Beneficiile scrisului fru- 
mos au implicaţii şi sub aspect for- 
mativ, copiii trebuie să deprindă 
răbdarea, efortul exerciţiului, cât şi 
abilitatea de a-şi controla volitiv im- 
pulsurile. 


Ce relevanţă mai are caligra- 
fia, în general, în contextul ac- 
tual? 


Îmi vine în minte un fel de sintagmă 
sau joc de cuvinte, nu ştiu cum să-i 
spun : Scris frumos — om fru- 
mos - suflet frumos — o intercon- 
diţionare cu reverberaţii spirituale, 
deci, ar putea avea relevanţă în plan 
duhovnicesc. În primul rând, acest 
„frumos” poate să însemne virtute, 
adică răbdare, control al voinţei, al 
gândurilor — trezvie, rigoare = acri- 
vie, rafinament similar delicateții, 
blândeţii. Apoi, sugerează relaxare, 
detaşare, echilibru, respectiv linişti- 
re. Cineva care reuşeşte să scrie cali- 
grafic, trece printr-un proces de sin- 
cronizare a mai multor acţiuni, atât 
în plan mental cât şi motric, exerci- 
ţiu pentru armonie. 


Dei Calipia- 
Aa, Ca au, 
Gpală la Cin 
sfaunatea dnei 
petsoane, Mpiu- 
enliind caliialea 


AGA cerută. 


Vă mulţumim! 

decât protestantismul. Aşa am ajuns să citesc din Părin- 
ţii Bisericii, care făceau mereu referiri la preoţie şi la Eu- 
haristie, ceea ce m-a făcut să mă întreb dacă noi avem 
dreptate să le privim altfel. 


Răscrucea 


La 20 de ani ajunsesem într-o depresie adâncă: viaţa era 
fără sens, ca un zid de care mă izbeam, mă despărțisem 
de prietena de atunci şi m-am întors acasă unde am ză- 
cut în pat o săptămână, fără să pot face nimic. Apoi am 
găsit în bibliotecă o carte groasă, îmbrăcată în piele. Era 
Biblia bunicii mele. Atunci am început să o citesc şi mi- 
am pus problema de unde ştiu că este adevărat ce scrie 
acolo. M-am gândit că mă va ajuta dacă studiez istoria 
Bisericii şi aşa a fost. S-a limpezit totul, am văzut că Bi- 
blia şi istoria se completează reciproc şi se confirmă. 
Apoi mi-am pus întrebarea: care este Biserica adevărată 
dintre atâtea? Şi iar am studiat. Iar când am citit despre 
Biserica Ortodoxă, mi-am zis: aici Hristos este real! 


Începusem să-mi pun tot mai multe întrebări despre 
viaţă şi moarte, iar soţia mea mă răbda cu toate incerti- 
tudinile mele, neştiind nici ea răspunsul. Într-o zi am 
deschis Noul Testament, am citit câteva versete şi apoi 
am simţit nevoia puternică să mă rog. Am chemat-o şi pe 
soţia mea. Apoi am început să caut istoria Bibliei și aşa 
am ajuns să aflu despre Biserica Ortodoxă. De pe inter- 
net am aflat despre părintele Serafim Rose şi am început 
să citesc cartea sa „Nihilismul”. Atunci mi s-a deschis 
mintea şi am găsit răspunsuri la nedumeririle mele. Apoi 
am citit cărți despre istoria Bisericii şi despre credinţă. 
Toate au fost pentru mine ca apa de izvor. 

La facultate am ales un curs de limba rusă. Mi s-a părut 
foarte frumoasă şi apoi am învăţat şi despre istoria lor. 
Cel mai mult m-a impresionat viaţa ultimului ţar, Nico- 
lae el II-lea (după ce am fost primit în Biserica Ortodoxă 
l-am şi ales ca sfânt ocrotitor şi la botez am primit nu- 
mele său). Prin el am descoperit Ortodoxia şi m-am ho- 
tărât să caut o biserică, să văd cum este. Când a început 
slujba, eram emoţionat şi tensionat, nu înţelegeam ritua- 
lul, dar mirosul de tămâie şi corul care cânta minunat m- 
au copleșit. Atunci am simţit în inimă că aceasta este 
adevărata Biserică şi am început să plâng. M-au primit 
cu multă dragoste, nu am simţit niciodată că sunt ameri- 
can, iar ei ruşi, ci că alcătuim o mare familie ortodoxă. 


Soţia mea şi cu mine căutam ceva dincolo de viaţa mate- 
rială şi nişte prieteni ne-au îndemnat să mergem la o 
adunare vag creştină. Era de fapt un concert rock urmat 
de o predică lungă şi fără conţinut. Am mers de vreo trei 
ori şi apoi am simţit că nu e locul nostru. Apoi am dat 
peste mai multe filme de pe youtube despre Biserică şi 
biserici, unele vorbind şi despre Ortodoxie. Am căutat, 
simțind că merg pe drumul bun, dar încă nesigur. Şi aşa 
am ajuns într-o biserică din Anglia, fiind într-o excursie. 
Acolo am simţit că mă învăluie prezenţa lui Dumnezeu 
prima dată în viaţă. Şi I-am spus: simt că Ortodoxia este 
calea cea bună, dar încă nu sunt hotărât deplin. Ajută- 
mă, dă-mi un semn! Şi m-am aşezat un pic. În clipa ur- 
mătoare am văzut aşezându-se aproape de mine un grup 
de monahi ortodocşi. Nu-mi venea să cred! Aşa am in- 
trat în vorbă cu ei... 


Pledoarie pentru Cagrafie 


„ Zumima bumnimsată în 


inumuieul mu a auptini-o 

La nivel naţional, s-a iniţiat proiec- 
tul „Scrierea de mână a celei mai 
mari Biblii din România”. Ce însem- 
na caligrafia în trecut, ca artă? 


Şcoala „Sfântul Ierarh Nicolae” Arad a organizat 
în perioada 12 — 13 mai 2023, o Olimpiadă regio- 
nală de caligrafie, intitulată „Peniţa de aur”. Au 
participat peste 100 de elevi de clasele a III-a şi a 
IV-a, din judeţele Arad şi Timiş. Despre ce a însem- 
nat şi ce mai înseamnă azi scrisul de mână, stăm 
de vorbă cu DNA PROFESOARA TEODORA 
GUZAN. 


Chinezii sunt cei care au pus bazele caligra- 

fiei ca artă. Foloseau penelul şi cerneala, 
scriind fie pe materiale moi sau pe materiale mai neobiş- 
nuite (os, bronz, carapace de broască ţestoasă). E mult 
de vorbit pe această temă, spaţiul unui articol e prea mic 
pentru a dezvolta un asemenea subiect. Legat însă de 
scrierea de mână a unei Biblii, să amintim că în secolul 
TX se folosea un stil elegant pentru scrierea cărţi- 
lor destinate bibliotecii imperiale (care, din păcate, a 
fost complet distrusă de catolici când au asediat Con- 

Mihai Viteazul a primit o educaţia 
creştină din partea mamei sale, Teo- 
dora, care se trăgea din neamul Can- 
tacuzinilor şi care a fost înmormân- 
tată la Mănăstirea Cozia, unde a mu- 
rit ca monahie. Starețul Serghie de la 
Tismana i-a fost duhovnic multă vre- 
me, el ţinând cont de sfaturile sale. 
Când a ajuns domn, Mihai Viteazul | 
-a pus episcop la Mucaci. 


Sfântul Nicolae i-a salvat viaţa 


Pe vremea când era ban al Craiovei, 
Mihai Viteazul a fost condamnat la 
moarte de către domnitorul Alexan- 
dru cel Rău (1592-1593), nepotul lui 
Alexandru Lăpuşneanul, pentru că îl 
considera pe acesta un competitor la 
tronul Munteniei. După ce l-au scos 
din închisoare şi îl duceau spre locul 
de osândă, a cerut gărzilor să-i per- 
mită să intre în biserica din apropie- 
re, Biserica Alba-Postăvari pentru a 
se ruga la icoana Sfântului Nicolae. 
În faţa icoanei, Mihai făgăduieşte, în 
schimbul vieţii, ridicarea unei mă- 
năstiri cu hramul „Sfântul Nicolae”. 
Inainte de execuţie, călăul, impresio- 
nat de lumina feţei tânărului Mihai, 
şi neîndrăznind să-l ucidă, a aruncat 
securea şi a fugit. Văzând minunea, 
boierii au cerut stăruitor domnitoru- 
lui iertarea celui condamnat la 
moarte, iar domnitorul a fost silit să 
o acorde. 


În semn de recunoştinţă pentru 
această minune, Mihai Viteazul cti- 
toreşte Mănăstirea Mihai Vodă şi 
aduce mâna dreaptă a Sfântului Ie- 
rarh Nicolae la București, dăruind-o 
Bisericii Sfântul Gheorghe Nou. Însă 
înainte de a o dărui, viteazul voievod 
a purtat-o în lupta de la Călugăreni 
din 1595. Mâna sfântului i-a fost tri- 
misă lui Mihai Viteazul chiar de Car- 
dinalul de Bari, ca semn de preţuire 
pentru credinţa şi vitejia domnitoru- 
lui împotriva păgânismului. Domni- 
torul era socotit de către curţile im- 
periale europene un „prinţ al creşti- 
nătăţii”. 


Din păcate, comuniştii au dărâmat 
mănăstirea, singura care mai este în 

Schiţă de portret duhovnicesc 


picioare azi fiind biserica. Multă vre- 
me, din icoana Sf. Arh. Mihail se 
auzeau bătăi, despre aceasta dând 
mărturie preoţii locului şi credincio- 
şii. Tradiţia povesteşte că inima lui 
Mihai Viteazul a fost zidită în biseri- 
că după ce el a fost asasinat, pentru 
că asta a fost dorinţa lui dintâi... Bă- 
tăile au încetat când au cerut ajuto- 
rul voievodului şi au primit ca prin 
minune donaţii pentru refacerea bi- 
sericii, într-o vreme de mare strâm- 
torare materială. 


Minunea de la Alba Iulia 


După ce a ajuns domn în Ardeal, 
Mihai s-a gândit să îi mulțumească 
lui Dumnezeu şi să ridice o mânăsti- 
re şi o biserică, în care să slujească 
mitropolitul ortodox al Transilvani- 
ei. Dar nobilimea şi clerul catolic nu 
au văzut cu ochi buni această iniţia- 
tivă. Protestând, s-a iscat o discuţie 
ce a degenerat în cearta dintre cato- 
lici şi clerul ortodox, obligând pe 
domnitor să intervină, mărturisindu 
-şi credinţa dreaptă. El le-a propus 
nobililor unguri o învoială. „Haideţi 
în mijlocul oraşului şi acolo să ni se 
aducă apă curată, iar arhiereul meu 
şi preoții săi o vor sfinţi în văzul 
tuturor. Tot aşa vor face şi ai voştri, 
deosebit, şi, sfințind-o, o vom pune 
în biserica voastră cea mare, în va- 
se osebite, pe care le vom astupa şi 
le vom pecetlui cu peceţile noastre, 
pecetluind şi uşa bisericii pentru 40 
de zile. Şi a cui apă va rămâne 
nestricată, ca şi cum de-abia ar fi 
fost scoasă din izvor, credinţa acelu- 
ia este dreaptă, iar dacă apa cuiva 
se va strica, credinţa lui este rea. 
Dacă apa mea va rămâne nestrica- 
tă, cum nădăjduiesc că mă va ajuta 
Dumnezeu, voi n-o să vă mai împo- 
triviţi şi o să-mi îngăduiți să zidesc 
biserica, iar dacă nu, facă-se voia 
voastră, n-am s-o zidesc”. 


După sfinţirea celor două vase şi pe- 
cetluirea catedralei în care au fost 
închise, Mihai Vodă şi-a rânduit 
timp de pocăință. A postit neîntre- 
rupt şi s-a rugat împreună cu episco- 
pul, preoţii şi credincioşii români din 


cetate. Cronica spune că Hristos le-a 
trimis un semn ceresc după 25 de 
zile de nevoinţă. Au mers atunci şi 
au deschis catedrala şi au aflat 
agheasma ortodoxă „mai curată şi 
mai limpede decât înainte, cu miro- 
sul neschimbat, ca şi cum ar fi fost 
luată dintr-un izvor curgător”. Iar 
când episcopul catolic a rupt pecetea 
de pe vasul cu apa sfinţită de el, 
„toată biserica s-a umplut de duhoa- 
re, că s-au înspăimântat toţi ungurii 
şi au strigat cu uimire: «Adevărată 
este credinţa grecească pe care o ţine 
domnitorul Mihai. Să-şi zidească, 
deci, biserică în oraşul nostru, căci, 
fiindcă nu i-am îngăduit, Dumnezeu 
s-a mâniat pe noi şi ne-a împuţit 
apa».” 


Mărturii despre sfinţenia dom- 
nitorului 


Există şi o recunoaştere care apare la 
peste 150 de ani de la trecerea dom- 
nitorului la Domnul, din partea unui 
mare sfânt al nostru, Paisie Velici- 
kovski de la Neamţ. Acesta notează 
pe paginile Psaltirii din care se ruga, 
un cântec popular despre „Mihai 
Viteazul, voievod şi sfânt”. Nota a 
fost descoperită de poetul Vasile 
Alecsandri, un veac mai târziu, care 
a preluat versurile scrise de Sf. Pai- 
sie: „Auzit-aţi de-un oltean,/ De-un 
oltean, de-un craiovean/ Ce nu-i pa- 
să de sultan? ...” La final, Sf. Paisie 
adaugă: „Scrisu-s-au acest viers bă- 
trân de mine, ieromonahul Paisie, 
credincios rob al lui Dumnezeu, iar 
eu l-am auzit şi l-am învăţat de la 
răposatul, bunul meu, Stoian Jolde 
armăşelul”. 


De asemenea, în tradiţia Mânăstirii 
Simonos Petra din Athos, pe care 
Mihai a ctitorit-o după ce a ars, el 
deja este cinstit ca un sfânt. Călugă- 
rii de acolo spun şi astăzi ceea ce au 
primit prin tradiţie, că Mihai Vitea- 
zul s-a ridicat atât de mult duhovni- 
ceşte, încât ajunsese să ştie Psaltirea 
pe de rost. 


I.G. 

Despre 


RUȘINE 


Pr. Stephen Freeman 

G G Angrenaţi în reţelele de socializare, adolescenţii de azi sunt mereu 
în linia întâi, expuşi vederii şi batjocoririi. 


(Continuare din numărul precedent) 


În America, ruşinea este un subiect „tabu”. A vorbi des- 
pre ruşine provoacă sentimente de ruşine, ca atare, nu se 
vorbeşte despre ea. Când abordez acest subiect în faţa 
oamenilor din biserică, îi văd pe toţi cu feţele în pământ, 
căci este greu de primit. Din păcate, în societatea de azi, 
oamenii nu mai primesc niciun strop de ruşine. Orice 
critică adusă mie mă face să răspund imediat, să-l jig- 
nesc pe celălalt, să-l batjocoresc. 


Ruşinea este şi un sentiment colectiv. Dacă văd pe celă- 
lalt făcut de ruşine, aceasta îmi provoacă şi mie ruşine. 
Iar reacţia mea este de enervare pentru ruşinea suferită 
de el. 


Toate acestea arată cât de bolnav ne este sufletul, cât de 
departe de realitatea lui Dumnezeu. Trebuie să învăţăm 
să identificăm ruşinea şi puii ei în viaţa noastră duhovni- 
cească, să învăţăm să răbdăm un picuţ de ruşine, noi şi 
cei dragi ai noştri. 


Hristos ne învaţă să ne iubim vrăjmaşii, iar aceasta este 
deja o smerire, căci noi gândim că vrăjmaşul nostru nu 
are dreptate, greşeşte, face lucruri rele, te duce până pe 
buza prăpastiei. Iar noi trebuie să-l iubim pe cel care ne 
trage spre prăpastie! Da, pentru că la marginea ei stă 
Hristos Care nu ne lasă să cădem. Sfinţii Părinţi spun că 
smerirea este o parte necesară a mântuirii noastre. Nu 
putem dobândi Duhul păcii fără smerire, iar aceasta în- 
seamnă a suporta un picuţ de ruşine. 


Ruşinea adolescenţei 


Adolescenţa este o perioadă încărcată de ruşine. Nu prea 
poţi să te aperi, pentru că nici tu nu ştii bine cine eşti şi 
ce e cu tine. Eşti făcut de ruşine cu uşurinţă de ceilalți 
colegi, ţi se pun etichete şi nu există limite pentru cei ce 
ruşinează, iar cel făcut de ruşine nu prea găseşte loc de 
refugiu la acea vârstă. Pe vremuri, mergeai acasă de la 
şcoală şi aveai parte de o pauză. Dar acum, intrând pe 
social-media, eşti pe „scenă” tot timpul, şi la şcoală, şi 
acasă, supus neîncetat ruşinii. Copiii nu pot duce aşa 


ceva, este prea mult pentru ei. Să nu ne mirăm că s-au 
înmulţit sinuciderile și violenţa. 


Ar fi bine să nu ne mai uităm de sus la adolescenţii de 
azi, catalogându-i drept nebuni, ci să-i vedem aşa cum 
sunt: înotând zi de zi în marea zbuciumată a ruşinii, fără 
colac de salvare. Ei trăiesc pe o adevărată linie de front a 
societăţii, sunt mereu în linia întâi, expuşi vederii şi bat- 
jocoririi, lucru de care nu au avut parte generaţiile ante- 
rioare. Biserica trebuie să conştientizeze aceasta. 


Ca preot slujitor, mi-am impus câteva reguli de slujire: 
fără mânie şi fără lipsă de respect faţă de cei din jur, iar 
aceasta încerc să o transmit şi băieţilor care ne ajută în 
Sf. Altar (adolescenţi). Dar mai este ceva, trebuie să-i 
învăţăm şi pe părinţi să nu mai folosească ruşinea atunci 
când îi ceartă pe copii pentru prostiile făcute. Nu este de 
folos să-i spui copilului: ai greşit pentru că nu te duce 
capul, eşti incompetent, neîndemânatic. Aceste aprecieri 
vor rămâne în mintea copilului pentru toată viaţa, iar la 
maturitate va auzi mereu vocea interioară care îi va spu- 
ne că nu îl duce capul, că e prost... Această vocea nu este 
cea a raţiunii, ci este ecoul ruşinii pe care a simţit-o în 
copilărie şi ea va face mulţi pui-păcate. 


Noi, cei nevindecaţi duhovniceşte, reacţionăm de multe 
ori în prezent, la cele ce ne fac sau ne spun ceilalţi, aşa 
cum am fi făcut-o în adolescenţă, când nu am putut. Mâ- 
nia, frustrarea, depresia acumulate atunci izbucnesc 
acum, de multe ori disproporționat faţă de ce ni se în- 
tâmplă. De aceea este nevoie ca Biserica să fie în primul 
rând un spital al sufletelor, unde, încet-încet, să dăm pe 
faţă, înaintea lui Hristos, toate rănile pe care le-am adu- 
nat, pentru a ne fi vindecate şi pentru ca noi să ne matu- 
rizăm sufleteşte şi duhovniceşte. 


Hristos ne acoperă 


Să ne amintim cum S-a purtat Hristos cu păcătoşii. Fe- 
meia desfrânată fusese prinsă asupra faptului şi târâtă 
apoi de mulţime să fie omorâtă cu pietre. Dar ce grele 
trebuie să fi fost pietrele gândurilor ei de ruşine, pe care 
şi le spunea: ce proastă am fost, cum am făcut asta... 

Între femeie și pietrele propriei ruşini Se pune Mântui- 
torul, care nu îi descoperă rana, ca mulţimea înfuriată, 
ci o acoperă cu grijă și delicateţe: „Femeie, unde sunt 
pârâşii tăi?”... 


Dumnezeu este plin de delicateţe şi în Rai, când Adam şi 
Eva se ascunseseră să nu-i vadă. Când ei [i descoperă 
ruşinea goliciunii, Dumnezeu schimbă subiectul discuţi- 
ei în chip delicat şi elegant: „Cine ţi-a spus că eşti gol? 
Nu cumva ai mâncat din pomul din care ţi-am poruncit 
să nu mănânci?”. Astfel, El acoperă ruşinea protopărin- 
ţilor noştri, făcându-le haine de piele şi schimbă între- 
barea de la „cum eşti?” — gol, la „ce ai făcut?”, care de 
fapt este esenţa. 


Pe tot parcursul istoriei omenirii putem identifica noi şi 
noi prilejuri în care Dumnezeu acoperă ruşinea suferită 
de oameni din cauza păcatelor lor sau ale semenilor. Iar 

momentul culminant al acoperirii acestei ruşini 
este Botezul, când Hristos Însuşi ne acoperă, îmbră- 
cându-ne: „Câţi în Hristos v-aţi botezat, în Hristos v-aţi 
şi îmbrăcat”. Omul trece de la goliciunea plină de nesi- 
guranţă a păcatului la haina plină de putere a celui deve- 
nit cetăţean al Împărăției. 


A-L vedea pe Dumnezeu faţă către faţă înseamnă a-L 
privi fără teamă şi fără ruşine. Aşa va trebui să-L privim 
la Judecata de Apoi. Mai mult, Dumnezeu Se smereşte 
într-atât încât va trebui să-L privim ca pe un egal, căci S 
-a pogorât pentru a ne ridica pe noi la statura bărbatului 
desăvârşit. Să ne amintim că Hristos îi numeşte pe uce- 
nicii Săi „prieteni”, iar nu slugi, căci i-a ridicat la acea 
poziţie în care ei să-L poată privi faţă către faţă, fără 
teamă sau ruşine. 


Descoperind 


ORTODOXIA 


Occidentul nu înseamnă doar părţile negative ale glo- 
balizării şi secularizării, ci şi o mare şansă pentru tine- 
rii care se văd plutind precum supraviețuitorii Titanicu- 
lui în aşteptarea unui vas salvator. Multitudinea de 
oferte „salvatoare” este ea însăşi debusolantă. Aşa că o 
parte dintre tineri, sătui de schimbări şi înnoiri, se în- 
dreaptă ca cerbul la izvoare. Despre căutarea lor este 
vorba în acest articol care conţine câteva mărturii. 


Fundalul 


Mi s-a spus de acasă că trebuie să fiu un om bun şi să 
ajung de folos societăţii. Nimic spiritual. Aşa că am sim- 
ţit nevoia să citesc. Am aflat despre tot felul de mișcări 
spirituale, am citit inclusiv despre ocultism, dar toate au 
fost pentru mine drumuri înfundate. 


Părinţii m-au dus în copilărie la o adunare unitariană. 
Exteriorul arăta ca o biserică, dar înăuntru se discuta 
despre natură, despre cum trebuie să te simţi bine. Ni- 
ciun pic de spiritualitate. O biserică fără biserică şi nu 
am luat nimic în serios. 


Am crescut într-o casă în care părinţii mergeau fiecare la 
altă biserică (metodistă şi protestantă), iar bunica mă 
ducea la baptişti. 


Aproape toată viaţa mea am fost ateu, familia noastră era 
la fel. Nu am ştiut niciodată de biserică ori de rugăciune. 


Familia noastră mergea la biserica calvinistă şi citeam 
regulat Noul Testament. Când am mai crescut, am înce- 
put să mă întreb de ce la biserică se vorbeşte prea puţin 
sau deloc despre Duhul Sfânt, Treime. 


Am fost un reformat practicant. Chiar am studiat teolo- 
gia protestantă la colegiu. Acolo am aflat despre catoli- 
cism şi am căutat să văd dacă este mai aproape de adevăr 


